**HANKEDOKUMENT**

Riigimetsa Majandamise Keskus (edaspidi **Hankija**) teeb ettepaneku esitada pakkumus avatud hankemenetluses „**Küttegraanulite (pelletite) ost**“ (viitenumber 295544, DHS 1-47.3423) riigihanke alusdokumentides (RHAD) esitatud tingimustel.

1. **ÜLDINFO** 
   1. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus raamlepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
   2. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või raamlepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
   3. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.
2. **RAAMLEPINGU ESE**
   1. Hanke tulemusel sõlmitava raamlepingu alusel ostetakse küttegraanuleid koos transpordiga hankija erinevatesse asukohtadesse.
   2. Hanke tulemusena sõlmitakse raamleping ühe eduka pakkujaga, tähtajaga 36 kuud alates lepingu sõlmimisest või kuni lepingu rahalise mahu täitumiseni, sõltuvalt sellest, kumb tingimus saabub varem.
   3. Eeldatavalt tellimine täitmine alates 01.09.2025.a
   4. Sõlmitavast raamlepingust tulenevate tellimuste summaarne maksimaalne võimalik maksumus kokku on 250 000 eurot (käibemaksuta). Hankija ei ole raamlepingu täitmisel seotud kindla kogusega, küttegraanuleid ostetakse vastavalt reaalsele vajadusele.
   5. Hankija esitab pärast lepingu sõlmimist tellimusi, milles määratakse kauba kogus, tarneaeg, tarneaadress ja tellija poolne kontaktisik. Tellimuse täitmine vähemalt 3 (kolme) tööpäeva jooksul.
3. **TEHNILINE KIRJELDUS**
   1. Pakkuja kannab kõik kauba tarnimisega seotud vajalikud kulutused.
   2. Pelleteid tarnitakse tellimisel.
   3. Tellimuse täitmine vähemalt 3 (kolme) tööpäeva jooksul.
   4. Töövõtja peab tagama kogu hankeperioodi vältel hankega määratletud pelletite kvaliteedi taseme lähtudes Saksamaa kvaliteedistandardist DIN+ või mõnest muust samaväärsest kvaliteedistandardist.
   5. Tarnitavate küttegraanulite kvaliteet peab vastama nn Premium tasemele:
      1. diameeter 6-8 mm
      2. niiskuse sisaldus alla 8 %
      3. tuhasisaldus alla 0,6%
      4. mehaaniline tugevus min 97%
      5. kütteväärtus ca 4,7 kWh/kg.
   6. Hankija ostab PREMIUM kvaliteediga 6-8 mm diameetriga küttegraanuli (pellet) ost koos tarne ja ladustamisega hankija mahutitesse.
   7. Eeldatavad tarnekohad ja kogused aastas (kütteperioodil):

|  |  |  |  |  |  |
| --- | --- | --- | --- | --- | --- |
| **Nr** | **Tarnekoht** | **Tarneaadress** | **Aasta prognoositavkogus** | **Tarne kogus** | **Tarne viis** |
| 1 | RMK Sagadi metsakeskus | Mõisa, Sagadi küla, Haljala vald, Lääne-Viru maakond 45403 | 230 | 10 – 32 t | Puhur |
| 3 | RMK Ahtme kontor | Metsa tn 2, Kose küla, Jõhvi vald, Ida-Viru maakond 41545 | 10 | Kuni 3,3 t | Puhur |
| 4 | RMK  Iisaku kontor | Metsa tn 4  Iisaku alevik, Alutaguse vald  Ida-Viru maakond 41101 | 10 | Kuni 3,3 t | Puhur |
| 5 | RMK  Rava  kontor | Kralli, Kurisoo küla, Järva vald, Järva maakond 73514 | 10 | Kuni 3,3 t | Puhur |

* 1. Prognoositavate koguste juures on arvestatud keskmise talvega, mistõttu tegelikud talvised temperatuurid ja nende kestvus võivad kas suurendada või vähendada eelpooltoodud orienteeruvaid koguseid (prognoositavate koguste juures on arvestatud keskmise talvega).
  2. Küttegraanuli transportiv puhurauto peab olema ette nähtud küttegraanulite veoks.
  3. Puhurauto täitetoru ots peab sobima hankija mahuti täitetoruga.
  4. Pakkujal on kohustus kontrollida enne pakkumuse esitamist oma tehnika vastavust mahutite tõrgeteta täitmiseks.
  5. Puhurauto laadimise õhusurve peab olema reguleeritav. Maksimaalse laadimise surve ei tohi ületada 0,5 bari.
  6. Puhurautole peab olema paigaldatud mõõdik igas tarnekohas maha laaditava küttekoguse määramiseks.

1. **PAKKUMUS**
   1. Pakkuja täidab ja esitab eRHR keskkonnas pakkumuse maksumuse vormi, kuhu märgib kirjeldatud tarnekohadesse PREMIUM kvaliteediga 6-8 mm diameetriga küttegraanuli (pelleti) **1 tonni maksumuse ilma käibemaksuta koos tarne ja ladustamisega hankija mahutitesse**. eRHR arvutab pakkuja poolt esitatud 1 tonni maksumuse hankija poolt sisestatud kogusega (orineteeruv kogus aastas) ning liidab maksumused kokku pakkumuse kogumaksumuseks.
   2. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud tööde nõuetekohaseks teostamiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.
   3. Hankija ei hüvita lepingu täitmisel pakkujale mingeid täiendavaid kulusid ega tee täiendavaid makseid.
   4. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.
   5. Juhul, kui pakkumuse esitab isik, kes ei ole Eesti äriregistri registrikaardi väljatrükile kantud isikuna, kellel on pakkuja seadusjärgne esindamise õigus, siis peab pakkuja esindaja hankija nõudmisel esitama seadusjärgse esindaja(te)poolse volikirja pakkuja esindamiseks. Kui pakkuja on registreeritud välisriigis, siis peab pakkumuse esitaja esitama hankija nõudel tõendi esindusõiguse olemasolu kohta.
2. **PAKKUMUSTE HINDAMINE**
   1. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama kogumaksumusega (suurima punktisummaga) pakkumuse.
   2. Võrdselt madalaima kogumaksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.
   3. Võrdsete punktidega pakkumuste korral korraldab hankija eduka pakkumuse välja selgitamiseks liisuheitmise. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
3. **KÕIKIDE PAKKUMUSTE TAGASILÜKKAMISE ALUSED JA HANKEMENETLUSE KEHTETUKS TUNNISTAMINE**
   1. Hankija võib lisaks RHS §-s 116 sätestatud juhtudele teha põhjendatud kirjaliku otsuse kõigi pakkumuste tagasilükkamise kohta kui ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus).
   2. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus raamlepingu eset olulisel määral muuta;
      2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või raamlepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
      3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
      4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.
4. **RAAMLEPINGU SÕLMIMINE**
   1. Raamleping sõlmitakse ühe edukaks tunnistatud pakkujaga raamlepingu projektis kindlaksmääratud tingimustel. Raamlepinguga ei võrdsustata edukaks tunnistatud pakkumust, vaid sõlmitakse leping eraldi dokumendina.
   2. Raamleping sõlmitakse tähtajaga 36 kuud lepingu sõlmimisest või lepingu rahalise mahu täitumiseni, sõltuvalt sellest kumb tingimus saabub varem.
   3. Hankija ei ole raamlepingu täitmisel seotud lepingu eeldatava mahu ega maksumusega, kaupa ostetakse vastavalt reaalsele vajadusele ja olemasolevatele võimalustele, mistõttu raamlepingu alusel tellitava kauba tegelik maht võib olla oluliselt väiksem.
   4. Hankija soovib raamlepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud raamlepingu hankijale viivitamatult peale selle allkirjastamist.
   5. Kui edukaks tunnistatud pakkuja ei allkirjasta või ei esita hankijale allkirjastatud raamlepingut 3 tööpäeva jooksul selle hankija poolt allkirjastamiseks esitamisest, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.
   6. Raamleping allkirjastatakse digitaalselt. Juhul, kui raamlepingu allkirjastamine digitaalselt ei ole võimalik (nt piiriülene pakkuja), saadab hankija edukaks tunnistatud pakkumuse esitanud pakkujale kaks hankija poolt allkirjastatud lepingu eksemplari. Raamleping loetakse kättesaaduks 3 kalendripäeva möödumisel selle elektroonilisest edastamisest arvates. Edukaks tunnistatud pakkumuse esitanud pakkuja peab ühe raamlepingu eksemplari allkirjastatult tagastama hankijale 5 tööpäeva jooksul raamlepingu kättesaamisest arvates. Hankija võib eduka pakkuja taotluse ja vajaduse korral raamlepingu tagastamise tähtaega pikendada. Kui pakkuja ei tagasta tema poolt allkirjastatud raamlepingut nimetatud tähtaja jooksul, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.
5. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
   2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.
6. **RIIGIHANKE ALUSDOKUMENTIDE LOETELU**

Riigihanke alusdokumendid (RHAD) koosnevad hanketeatest, käesolevast pakkumuse esitamise ettepanekust kui riigihanke alusdokumentide põhitekstist ning järgmistest lisadest:

* 1. Lisa 1- Raamlepingu projekt